2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 33. της 18/19 Ιαν. 1978 (ΦΕΚ Α΄ 6) Περί της εκπροσωπήσεως εις την Γνωμοδοτικήν Επιτροπήν Μελετών (ΓΕΜ), των διαφόρων Υπουργείων. Έχοντες υπ’ όψει: 1.Τας διατάξεις του άρθρου 5 παρ. 2 του Ν. 716/1977 «περί μητρώου μελετητών και αναθέσεως και εκπονήσεως μελετών». 2.Την υπ’ αριθ. 1342/8.12.1977 γνωμοδότησιν του Συμβουλίου της Επικρατείας, προτάσει του Υπουργού Συντονισμού, αποφασίζομεν: Άρθρον μόνον. Οι εκ των εννέα μελών, της κατά το άρθρον 5 του Ν. 716/1977 «περί μητρώου μελετητών και αναθέσεως και εκπονήσεως μελετών» Γνωμοδοτικής Επιτροπής Μελετών (ΓΕΜ), πέντε (5) δημόσιοι υπάλληλοι Κλάδων ΑΤ επί βαθμώ 1ω, Αναπληρωτού Γενικού Διευθυντού ή 2ω, προέρχονται εκ των Υπουργείων Συντονισμού, Εσωτερικών, Γεωργίας, Δημοσίων Έργων και Συγκοινωνιών. Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 